Табела 5.2. Спецификација предмета 
	Студијски програм : Економија и менаџмент 

	Назив предмета: Мерџери, аквизиције и корпоративно реструктурирање 

	Наставник/наставници: др Ксенија Денчић-Михајлов, др Дејан Спасић

	Статус предмета: Изборни

	Број ЕСПБ: 6 

	Услов: 

	Циљ предмета
Циљ предмета је да студентима обезбеди интегрална теоријска и практична знања о мерџерима, аквизицијама  (M&A) и другим облицима корпоративног реструктурирања, као кључним инструментима стратешког управљања и повећања вредности предузећа. Предмет има за циљ да оспособи студенте да критички анализирају мотиве, финансијске и рачуноводствене ефекте, као и ризике и одрживост М&A трансакција и мера реструктурирања, уз примену савремених финансијских техника, рачуноводствених стандарда и дигиталних алата за подршку пословном одлучивању у условима пословних промена и кризе. 

	Исход предмета 

По завршетку предмета студент ће бити способан да:

· Објасни и критички процени улогу мерџера, аквизиција и финансијског реструктурирања у креирању вредности и унапређењу корпоративних перформанси предузећа.

· Анализира финансијско стање и идентификује потребу за применом мера пословног и финансијског реструктурирања, укључујући реструктурирање капитала и дуга.

· Примени одговарајуће методе вредновања у процесу мерџера и аквизиција и оцени финансијску оправданост и синергијске ефекте трансакција.

· Пројектује и предложи оптималну структуру финансирања M&A трансакција и мера финансијског реструктурирања, уз уважавање утицаја на финансијски ризик и трошак капитала.

· Интерпретира рачуноводствене ефекте мерџера, аквизиција и финансијског реструктурирања у складу са релевантним рачуноводственим стандардима.

· Самостално изради и презентује извештај о финансијској одрживости M&A трансакције или финансијског реструктурирања, на основу анализе реалних студија случаја.

	Садржај предмета

Теоријска настава

I Корпоративно управљање, одрживи развој и реструктурирање предузећа 

II Стратегијска анализа мерџера и аквизиција  (иницирање, мотиви, финансијски дју дилиженс, дју дилиженс одрживости, дигитални дју дилиженс) 

III Финансијски аспекти мерџера и аквизиција (вредновање циљног предузећа, начин финансирања М&А трансакција, процена финансијске одрживости М&А)
IV Рачуноводствени аспекти мерџера и аквизиција 
V Финансијско реструктурирање (мотиви, избор инструмената финансијског рестрктурирања, рачуноводствени аспекти)
VI Реструктурирање предузећа у кризи 

Практична настава 

Процена вредности циљног предузећа, финансирање и анализа одрживости М&А трансакције (студије случаја); Продаја, издвајање делова предузећа и подела предузећа (анализа студија случаја);Рачуноводствено обухватање појединачних мера финансијског реструктурирања.

	Број часова  активне наставе 
	Теоријска настава: 2
	Практична настава: 2

	Методе извођења наставе

Излагање професора; Студије случаја; Дискусија; Рад у групама; Гостујућа предавања; Анализа актуелних кретања на тржишту капитала; Примена софтверских пакета за утврђивање постојања кризе у пословању. 

	Оцена  знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	10
	писмени испит
	50

	практична настава
	
	усмени испт
	

	колоквијум-и
	30
	
	

	пројекат (студија случаја)
	10
	
	


